Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 375/12/4402	Levice, 22.11.2012
EEČ : 2-31-139-2012

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

  za  prečin  zanedbania povinnej výživy  podľa § 207 odsek  1, odsek 3 písmeno c)  Trestného zákona na tom skutkovom základe, že 

hoci  jej vyživovacia povinnosť  na mal. XXXXX,  narodeného  09.02.2001, vyplýva  z ustanovenia  § 62 a nasledujúcich Zákona o rodine  a bola jej určená  rozsudkom  Okresného súdu v Leviciach sp. zn. 10P/272/2006 z 15.01.2008, právoplatným 18.04.2008 sumou 30% aktuálneho  životného minima, túto vyživovaciu povinnosť si od 20.01.2012 
do 12.11.2012 v Leviciach – XXXXX  neplnila, takto dlhuje XXXXX, ktorej bol maloletý zverený  do náhradnej osobnej starostlivosti, na výživnom sumu 262,60  €, 

	- hoci bola  trestným rozkazom Okresného súdu XXXXX  sp. zn. 2T/6/2012  
z 19.01.2012 právoplatným 01.02.2012 odsúdená za prečin zanedbania povinnej  výživy podľa § 207 odsek 1 Trestného zákona  na trest  od¨ľatia slobody v trvan¨Ş  6 (šesť) mesiacov s podmienečným odkladom  jeho výkonu na skúšobnú dobu v trvaní  18 (osemnásť) mesiacov, 
lebo zanikla trestnosť činu
Odôvodnenie:
Uznesením č. ORP 433/OVK-LV-2012 zo  06.06.2012 vyšetrovateľ OR PZ XXXXX, Odboru kriminálnej polície  XXXXX   podľa  § 199 odsek 1 Trestného poriadku začal  trestné stíhanie a zároveň  podľa § 206 odsek 1 Trestného poriadku   vzniesol  obvinenie XXXXX   za prečin  zanedbania povinnej výživy podľa  § 207 odsek 1, odsek 3  písmeno c)  Trestného zákona na  skutkovom základe uvedenom vo výrokovej časti tohto uznesenia.
Obvinená XXXXX sa ku spáchaniu za vinu jej kladeného  prečinu priznala a odôvodnila ho svojou nepriaznivou finančnou situáciou.
Obvinená XXXXX v stíhanom období mala oprávnenej  osobe titulom výživného zaplatiť sumu :
·	za mesiace     I. - VI./2012       6 x 26,-    €,      t.j. 156,- €
·	za mesiace VII. - X./2012        4 x  26,56 €,      t.j. 106,60 €, 

teda spolu                                                                        262,60 €. 
Postupne uhradila poštovými poukážkami  tieto sumy : 
·	poštová poukážka  č. 30292,  16.08.2012 , pošta XXXXX , suma 150,- €
·	poštová poukážka  č. 50273,  17.09.2012,  pošta XXXXX,  suma  50,- €
·	poštová poukážka  č. 30134,  15.10.2012,  pošta XXXXX,  suma  63,- €.

Spolu ide o sumu 263,- €.
Vyplatenie celej  dlžnej sumy výživného potvrdila svedkyňa  XXXXX. 
Podľa  § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť  trestného činu zaniká aj vtedy, ak ide o trestný  čin zanedbania povinnej výživy podľa  § 207 Trestného zákona, ak trestný čin nemal trvalo nepriaznivé následky a páchateľ svoju  povinnosť dodatočne  splnil skôr, než sa súd odobral na záverečnú poradu.
Preto  bolo potrebné rozhodnúť tak,  ako sa to uvádza vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Adela Kotrusová
prokurátorka